Bjaroza

Bjaroza (; ; ) je město w Brestskej oblasći w Běłoruskej. Je zarjadniske sydło Bjarozawskeho rajona.

Leži při rěce Jaselda něhdźe 100 kilometrow sewjerowuchodnje Bresta.

Ma něhdźe 29 tysac wobydlerjow.  Численность населения на 1 января 2017 г. и среднегодовая численность населения за 2016 год по Республике Беларусь в разрезе областей, районов, городов и поселков городского типа/ Нацыянальны статыстычны камітэт Рэспублікі Беларусь, Минск, 2017, стр. 5 

 Stawizny 
mini|left|Něhdyši klóšter kartuzianow
Sydlišćo je so w lěće 1477 prěni raz naspomniło a słušeše tehdy k wulkowjerchowstwu Litawskej. Wot 1648 do 1689 natwarichu tule kartuzianski klóšter, kotryž sta so bórze z jednym z najwjetšich w cyłej Pólsko-Litawskej. Po dźělenju Pólskeje přińdźeštej město a klóšter k Ruskemu carstwu. Po pólskim nowemberskim zběžku 1830/31 bu klóšter wot wyšnosće zawrjeny a w lěće 1866 zdźěla wottorhany. Tež barokna klóšterska cyrkej so tehdy zhubi. Po pólsko-sowjetskej wójnje słušeše Bjaroza wot 1921 jako Bereza Kartuska k Pólskej. W lěće 1939 bu wot Čerwjeneje armeje wobsadźena a wot 1941 do 1944 steješe pod kontrolu němskeje wehrmachty. Wot cyłkownje pjeć tysac wobydlerjow běchu tehdy wokoło 4500 Židow, z kotrychž bu wjetšina w holocausće zamordowana. Wot kónca Druheje swětoweje wójny bě městačko dźěl Běłoruskeje sowjetskeje republiki.

 Žórła 

 Literatura 
 Bereza Kartuska/ Słownik geograficznym Królestwa Polskiego, T. I: Aa – Dereneczna. Warszawa, 1880. s. 140–141.

 Wotkazaj 

 Oficielne webstrony

Kategorija:Prěnje naspomnjenje 1477